tomron87/hebrew-wikipedia-sentences-corpus huggingface dataset:
דלת מתקפלת (מכונה גם דלת אקורדיון או גרמושקה) – דלת העשויה ממספר לוחות המחוברים זה לזה, כאשר פותחים או סוגרים הדלת, לוחותיה נפרשים או נצמדים זה לזה.
דלת-צרפתית – דלת המשובצת בחלונות רבים לכל אורכה.
דלת-דמה – דלת ללא מעבר.
היא דלת "מזויפת" שמאחוריה נמצא קיר ומשמשת לרוב למטרות קישוט.
דלת לחיות מחמד – כשמה היא דלת קטנה המאפשרת מעבר של בעלי חיים.
הדלת מורכבת לרוב בתוך דלת גדולה יותר וממוקמת בתחתיתה או בקיר.
הדלת משמשת בעיקר מעבר לחתולים, אם כי נעשה בה שימוש גם למעבר כלבים ובעלי חיים אחרים.
דלת מסתובבת – מורכבת לרוב מכמה כנפות דלת (העשויות לרוב מזכוכית) המחוברות בציר מרכזי ומסתובבות מסביבו.
האדם רוצה להשתמש בדלת עובר ברווח שבין שתי כנפות צמודות ומתקדם עד שסיבוב היחידה מוביל אותו לצדה השני של הדלת.
מטרת העיצוב היא לשמור על יציבות הטמפרטורה בפנים המבנה בכך שמצמצמים למינימום את מעבר אוויר בין פנים המבנה והסביבה החיצונית.
דלת מסתובבת נחשבת לסמל סטטוס ודלתות רבות כאלה מותקנות בבתי מלון, מגדלי משרדים יוקרתיים, ועוד.
דלתות אוטומטיות – דלתות בעלות מנגנון חשמלי שדואג לסגירתן ולפתיחתן.
הן מתחלקות לשלוש קטגוריות לפי הדרך שבה הן מופעלות.
חיישן המזהה תנועה מתקרבת ופותח את הדלת.
חיישן מעמסה – חיישן שמותקן על הרצפה ומגיב למשקל שעולה עליו
חיישן תת-אדום – חיישן השולח קרן תת-אדומה בלתי-נראית לעבר גלאי, כאשר נחסמת הקרן מופעלת הדלת.
חיישן תנועה – מזהה תנועה בעזרת רדאר גלי מיקרו-גל בעוצמה נמוכה.
מתג המופעל בצורה ידנית, לעיתים לאחר בדיקה ביטחונית.
לדוגמה לחיצה על כפתור או העברת כרטיס זיהוי מגנטי.
דלתות שמזהות ניסיון ידני לפתוח אותן, וממשיכות את הפעולה בסיוע המנוע הפנימי שלהן בצורה אוטומטית.
דלת טלסקופית – סוג ייחודי של דלת אוטומטית הבנויה ממספר כנפות הנשלפות זו מתוך זו.
דלת זו נפוצה בשימוש במעליות קטנות במיוחד.
דלת אש – דלת המוחזקת בדרך כלל במצב פתוח על ידי אלקטרומגנט, וכוללת מנגנון מכני לסגירה.
בהתרחש שרפה מערכת גילוי וכיבוי אש מנתקת את האלקטרומגנט והמנגנון המכני סוגר את הדלת.
דלת הדף – דלת מחוזקת שהן חיזוקה והן שיטת התקנתה (תמיד נפתחת כלפי חוץ) מאפשרים לה לעמוד בפני גל הדף שמקורו בפיצוץ.
חלק מדלתות ההדף אף עמידות בפני רסס.
דלתות הדף משמשות להגנה על כספות, מבנים הנמצאים בסיכון לפגיעות הדף כבונקרים ומקלטים ועוד.
בבתים נחלקות הדלתות לדלתות כניסה (חוץ) או פנים.
דלתות הכניסה מיוצרות מעץ, פלדה (פח מכופף) או שילוב של שניהם,
דלתות העץ מתאפיינות בעומק ויוקרה אולם אינן עמידות לשמש וגשם (כנ"ל דלתות הפלדה המחופות עץ).
דלתות הפנים בבית הן בדרך כלל במידות סטנדרטיות, אך ניתן לייצרן בכל מידה שרוצים.
איכות ומחיר הדלת מושפעים מסוג מילוי הדלת ומהציפוי של הדלת (צבע, פורמייקה, פורניר, פולימר ועוד).
כדי שדלת תהיה נגישה, על הידית שלה להיות בצבע שונה ממנה, כדי שכבדי ראייה יוכלו לאתר את הידית בקלות.
מומלץ שלא להשתמש בידית כדורית, כדי שאנשים עם יכולת אחיזה לקויה יוכלו לפתוח את הדלת.
מומלץ שהן כיפוף הידית והן הזזת הדלת כולה ידרשו הפעלה מינימלית של כוח.
אפשר לסדר ליד הדלת לחצן חשמלי שפותח אותה או מנגנון פתיחה אוטומטי.
לפני הדלת יש להקצות מרחב מספיק לתפעולה בישיבה על כיסא גלגלים והדלת צריכה להיות רחבה דייה כדי לאפשר מעבר עם כיסא גלגלים.
אין לשלב מדרגה בסף הדלת.
שילוט הדלת צריך להיות במקום מקובל, כדי שאנשים עם קשיים בתפיסה חזותית יוכלו לאתר אותו וכדי שעיוורים הקוראים כתב ברייל יוכלו למצוא אותו ולהגיע אליו.
בגלל תפקידה המרכזי בחציצה בין סביבות שונות, בעיקר בביתו של האדם, נעשה בדלת שימוש לשוני וסמלי.
ביהדות מקובל במהלך תקופת השבעה להשאיר דלת פתוחה בבית האבלים, ובכך לחסוך מן האבלים את הטרחה בפתיחת הדלת והסחת דעתם מן האבל.
ביהדות, יש מצווה להתקין על דפנות הדלת מזוזה.
גם בעמים אחרים, ישנם מנהגים דומים הכוללים התקנת קמעות שונים.
בטקס עתיק יומין בפתיחת הפרלמנט הבריטי, נטרקות דלתות הפרלמנט על פני "האדון נושא המוט השחור", במטרה לסמל את ריבונות הפרלמנט על השלטון המלכה, ועליו לנקוש על הדלת שלוש פעמים בקריאות הזדהות עד שהן נפתחות בפניו.
דלתא הוא השם בו שווק בישראל רכב רומני מתוצרת דאצ'יה, המבוסס על קו היצור של הרנו 12. הרכב שווק בעולם תחת השם דאצ'יה דנים, אך יבואני הרכב לישראל בחרו לשווקו בשוק זה תחת השם "דלתא".
הרכב יוצר משנת 1966 ועד 2004, ונעשו בו מידי כמה שנים שיפורים קוסמטיים תוך כדי מאמץ ליצור עניין בפני לקוחות חדשים.
במשך שנות השלטון הקומוניסטי ברומניה הייתה הדאצ'יה הרכב הנפוץ ביותר במדינה, ונוכחותו ניכרה בכל מקום.
היו שני קווי יצור לרכב זה, אחד לשיווק מקומי, ואחד ליצוא.
בדגם שנועד ליצוא השתמשו בחלקים איכותיים יותר, ולכן רומנים רבים העדיפו לקנות את הרכב במדינות השכנות ולחזור איתו בנסיעה לארצם.
הדלתא יובאה לישראל באופן לא סדיר, ולמעשה יובאה ארבע פעמים על ידי יבואנים שונים.
ב-1978 שווק הרכב לראשונה בישראל.
מכירת הרכב הסתיימה כעבור שנה אחת בלבד, זאת עקב בעיות איכות, שהגיעו אף לפרסום בתוכנית הטלוויזיה "כלבוטק".
ב-1982 חודש השיווק של הרכב על ידי יבואן טריומף תחת השם "גאלידי".
בשנת 1988, לאחר מסע פרסום מוצלח בישראל תחת הסיסמה "גם אתה יכול 88'", חודשה מכירת הרכב.
חברת "קייזר אילין" באמצעות חברת הבת שלה, "קפריש" הצליחה למכור כ-6,000 רכבים.
באוגוסט 1988 פשטה חברת "קפריש" את הרגל ולקוחות ששילמו מקדמות לא קיבלו את המכונית וגם לא את כספי המקדמות.
הניסיון האחרון היה על ידי היבואן "מוטקארס", הפעם תחת השם המקורי דאצ'יה, וגרסאות הסטיישן והטנדר תחת השם שיפטר.
דלת אש היא דלת שנועדה לסייע במניעת התפשטות שרפה במבנה ולאפשר לאנשים להיחלץ ממנו בקלות.
הדלת בנויה ממתכת ומחומרים העמידים בפני אש; לרוב פלדה, גבס (העמיד באש) וורמיקוליט - מינרל בעל יכולת בידוד גבוהה מאוד.
היא כוללת שני משטחים מתכתיים משני צידיה וחלל בידוד ביניהם שתפקידו לשמור על צד אחד של הדלת קר יחסית במקרה של אש בצידה השני על מנת שאפשר יהיה לגעת בדלת.
הדלת נפתחת תמיד לכיוון היציאה המהירה מן הבניין ולעיתים כוללת ידית בהלה בצידה הפנימי כדי לאפשר לאנשים הנמלטים מהבניין לפתוח אותה בקלות.
דלתות אש שבתפקודן היומיומי אמורות להיות פתוחות מוחזקות על ידי אלקטרומגנט.
אולם, לעיתים בעת הקמת הבניין נחסכת עלות זאת, וניתן למצוא בניינים בעלי דלתות אש הדורשות פתיחה ידנית יומיומית.
בשעת שרפה, מערכת הגילוי החשמלית, הפועלת תמיד על בסיס מקור אנרגיה חלופי ובלתי תלוי במערכת החשמל הרגילה, מנתקת את האלקטרומגנט ובכך גורמת לסגירה אוטומטית של הדלתות, על ידי מנגנון מכני או בכח הכובד.
הדלתות נסגרות כדי למנוע התפשטות האש לאורך מסדרונות הבניין אך בו בזמן מאפשרת לאנשים לצאת דרכן ללא בעיה.
בבנייני משרדים או בתי מלון בהם מסדרונות ארוכים שלאורכם שטיחים שעלולים ליצור מלכודות מוות בעת שרפה, מותקנות דלתות אש לאורכם כל מרחק מסוים הקבוע בתקני בטיחות של מכבי אש.
בדלתות אש כפולות, כלומר דלתות בעלות שתי כנפיים, מותקן תמיד "מתאם סגירה" לדלתות - מנגנון מכני פשוט שתפקידו להבטיח שכנף אחת של הדלת תיסגר לפני הכנף השנייה בהתאם לאופן הסגירה של הדלת, זאת כדי למנוע חריץ שיישאר בדלת שלא נסגרה עד הסוף דרכו יכולה להתפשט האש.
פתיחתן של חלק מדלתות האש יכולות להפעיל אזעקה שנשמעת בכל האזור או המבנה שבו התחילה השרפה, מטרת האזעקה היא "להודיע" לאנשים במבנה על השרפה ולגרום להם לצאת המבנה בהקדם האפשרי
במדינת ישראל קיים תקן מחייב לדלתות אש, ת.י.
דלקת שריר הלב (בלעז: מיוקרדיטיס, Myocarditis) היא מחלה המתאפיינת בכניסה של תאי דלקת לתוך תאי שריר הלב (המיוקרד) ותהליך אכילתם והריסתם של תאי השריר (בלעז: Myocytes) על ידי תאי הדלקת.
לאחר מכן הופכים המיוציטים להיות נמקיים, ולא ניתן לזהות בהם את גרעיני התא.
התא מתפרק ומשחרר את תכולתו לנוזל החוץ תאי.
ברוב המקרים המצב הקליני מסתיים ללא כל סיבוכים, והדלקת אף אינה מאובחנת.
במקרים אחרים המחלה קשה, ואף מסתיימת במוות.
המחלה היא תוצאה של שני תהליכים: פגיעה ישירה של פתוגן בתאי שריר הלב ופגיעה בתאי שריר הלב על ידי תגובה של מערכת החיסון.
יש כמה סיבות להימצאות דלקת שריר הלב, כמו: מחלות סיסטמיות, מחלות זיהומיות וחשיפה לתרופות ולרעלים.
דלקת שריר הלב מתחלקת למספר סוגים בעלי מופע קליני, תמונה היסטופתולוגית ואטיולוגיה שונים.
חלוקה זו היא אמנם לא אופטימלית מבחינה אבחנתית, אך היא משחקת תפקיד חשוב בפרקטיקה הקלינית הנוהגת כיום ובהבנה שלנו את המחלה.
מבחינה היסטופתולוגית ניתן לחלק את דלקת שריר הלב למספר סוגים: לימופוציטית, לימפוהיסטוציטית (LMH), של תאים גדולים (GCM), אאוזינופילית ונויטרופילית.
מיוקרדיטיס לימפוציטית (Lymphocytic myocarditis) היא הצורה השכיחה ביותר של דלקת שריר הלב,המתווכת בעיקר על ידי לימפוציטים.
כאשר נתבונן בתמונה היסטופתולוגית של הרקמה לא יהיה ניתן לראות כלל תאי ענק וגרנולומות, ורק לעיתים רחוקות אאוזינופילים ונויטרופילים.
קיימת שונות גדולה במידת החדירות של הלימפוציטים ברקמה הדלקתית, והיא נעה בין חדירות באתרים מיקרוסקופיים בודדים לבין מעורבות דיפוזית של רוב רקמת הלב.
לרוב מיוקרדיטיס לימפוציטית תהיה גבולית (borderline), כלומר חדירות לימפוציטית ללא נזק לתאי שריר הלב.
מיוקרדיטיס לימפוציטית היא הכי פחות ספציפית מבחינת אטיולוגיה ומהלך קליני.
בעבר חשבו שדלקת זו נגרמת על ידי זיהום ויראלי או פוסט-ויראלי בצורה בלעדית, אך כיום ידוע שתיתכן גם אטיולוגיה אוטואימונית, חיידקית או אידיופתית.
דלקת זו לרוב אינה אחידה בפיזורה ברקמה, מערבת רק חלק קטן משריר הלב וללא נטייה למיקום אנטומי ייחודי על פני השריר.
מאפיין זה מקשה מאוד על האבחון הנשען גם כיום במידה רבה על ביופסיה, שכן הסיכויים לדגום דווקא את הרקמה הדלקתית הם נמוכים כך שהתועלת האבחנתית (diagnostic yield) עומדת על כ-30-35% לביופסיה אופיינית בה דוגמים 3–4 פיסות רקמה, ומגיעה ל-85% רק בביופסיה בה דוגמים 18 פיסות רקמה.
שיפור של יכולת האבחון במקרים מסוג זה נעשה באמצעות ביופסיה מוכוונת (targeted biopsy); ביופסיה זו נשענת על עזרים טכנולוגיים דוגמת תמונה פונקציונלית באמצעות PET-CT או MRI, או על מיפוי אלקטרופיזיולוגי של אזורים עם הפרעות קצב.
כך הביופסיה אינה נלקחת באופן אקראי, אלא מהרקמה שזוהתה כבעלת דלקת פעילה.
התמונה ההיסטולוגית של מיוקרדיטיס לימפוציטית היא זהה לזו של דחיית שתל חריפה הנצפית לעיתים לאחר השתלת לב אורתוטופית, ועל כן, אבחנה מבדלת בין מיוקרדיטיס לימפוציטית לדחיית שתל חריפה אינה אפשרית לפי התמונה ההיסטולוגית.
מיוקרדיטיס לימפוהיסטוציטית (Lymphohistiocytic Myocarditis ובקיצור LHM) היא צורה נדירה של דלקת שריר הלב, המאופיינת על ידי נוכחות הן של לימפוציטים והן של מאקרופאג'ים (המכונים גם היסטוציטים, ומכאן המונח), ולעיתים גם של תאי ענק.
סוג זה כונה גם "מיוקרדיטיס גרנולומטי" (granulomatous myocarditis), כהפניה לתערובת התאים המאפיינת גרנולומות.
האבחנה של מיוקרדיטיס לימפוהיסטוציטית תיעשה במקרים מעורפלים בהם המאפיינים הקליניים הם אינם חד משמעיים, למשל במקרים בהם יש מופעים היסטולוגיים שאינם אופייניים, רגישות יתר לתרופות או זיהום לא רגיל.
למחלה יש טווח גדול של ביטוי קליני.
יכול להיות שהמחלה תהיה לא מורגשת ולא תגרום לסיבוכים, אבל יכול להיות גם שהמחלה תהיה קשה ותגרום למוות תוך כמה ימים.
לעיתים קרובות דלקת שריר הלב עלולה לגרום למוות פתאומי.
התסמינים העיקריים שהחולים מדווחים עליהם הם קוצר נשימה, חולשה כללית, פעמת ולפעמים כאבים בחזה.
חלק מהחולים סבלו מתסמינים הדומים לתסמיני שפעת בימים הקודמים לאבחנתם, שכוללים חום, שיעול, צמרמורות, כאבי מפרקים ושרירים.
חולים עם מיוקרדיטיס מציגים בבדיקות המעבדה בדרך כלל לויקוציטוזיס, שקיעת דם מוחשת, רמות CRP גבוהות, וכן אנזימי לב מוגברים.
תרשים האק"ג בחולים האלה אינו ספציפי ויכול להראות פתולוגיות שונות, הפרעות הולכה והפרעות בקצב הלב.
בדיקת אולטרסאונד של הלב (אקוקרדיוגרפיה) יכולה להראות הפרעות מסוגים שונים בתפקוד חדרי הלב, כולל הפרעה אזורית בהתכווצות ולעיתים נוזל פרקרדיאלי.
האבחנה הסטנדרטית של מיוקרדיטיס מתבצעת בעזרת בדיקת רקמת לב בפתולוגיה.
בשנים האחרונות יש חשיבות רבה לאבחנת המחלה על ידי הדמיית הלב בעזרת MRI :הספציפיות של MRI באבחנת מיוקרדיטיס היא גבוהה למדי ובסביבות 95%, והרגישות היא כ-86%.
הטיפול בחולי מיוקרדיטיס מותאם לביטוי הקליני של המחלה.
הטיפול יכול להיות תומך בלבד או יכול לכלול שימוש בשילוב הטיפול התרופתי האופייני לחולי אי ספיקת לב בשלב המתקדם ביותר.
דלת מסתובבת היא דלת המורכבת בדרך כלל מארבע או שלוש דלתות המחוברות יחד בציר מרכזי אחד ומסתובבות סביב ציר אנכי בתוך מתחם היקפי קטן.
מתחם זה בנוי לרוב מזכוכית עגולה התואמת את היקף מעגל הסיבוב ופתוחה בשני צדדים - צד אחד הפונה אל פנים המבנה וצד אחד כלפי חוץ.
דלת מסתובבת מורכבת בדרך כלל משלוש או מארבע כנפי זכוכית.
הזכוכית מאפשרת לראות את האנשים המגיעים ממול.
כאשר הדלת מסתובבת בצורה ידנית- על כל כנף מותקנת ידית המאפשרת דחיפה נוחה של הדלת.
לעיתים מתקינים בדלת בקר מהירות מכני (גוברנור) שתפקידו למנוע סיבוב מהיר מדי של הדלת.
ישנן דלתות מסתובבות המופעלות בצורה אוטומטית באמצעות הנעה של הציר – מלמעלה או מלמטה, או על ידי הנעה מהיקפה של הדלת בעזרת גלגל שיניים צידי.
דלתות אלו מצוידות אומנם, בחיישני בטיחות, אך לפחות אדם אחד כבר נהרג מפגיעת דלת כזו.
במדינות בהן כיוון הנהיגה הוא בצד ימין של הכביש (כגון ישראל), דלתות מסתובבות יסתובבו על צירן הפוך מכיוון השעון.
כך שאנשים יצאו ויכנסו תמיד מהדלת הימנית.
לעומת זאת, במדינות בהן כיוון הנהיגה הוא בצד שמאל של הכביש (כגון בריטניה), דלתות מסתובבות יסתובבו בדרך כלל בכיוון השעון, אך לא תמיד.
בשנת 2006, הדלת המסתובבת הגבוהה בעולם הייתה מורכבת מארבע דלתות זכוכית בגובה 4.9 מטרים ובעלת חיישנים לשליטה על מהירות הסיבוב.
ישנן דלתות מסתובבות המיועדות למניעת מעבר ללא אישור.
למשל, בשדות תעופה מותקנות דלתות מסתובבות חד כיווניות, כאשר אדם מנסה לחצות את הדלת מהכיוון השני – ולעקוף את הבידוק הביטחוני, ישנו חיישן בדלת המפעיל מעצור המונע את תנועת הדלת.
מנגנון דומה פועל במחסום כניסה מסתובב, הגם שהמחסום אינו פועל כדלת שנועד להפריד בין פנים לחוץ.
ב-22 בדצמבר 1881, נרשם בגרמניה פטנט מספר DE18349 על שמו של ה' בוקהאקר (H.
Bockhacker) מברלין שנקרא: "Tür ohne Luftzug", או: "דלתות ללא רוח פרצים".
ב-7 באוגוסט 1888, נרשם בארצות הברית פטנט מספר 387,571 על שמו של תיאופילוס ון קאנל (Theophilus Van Kannel) מפילדלפיה שנקרא: "Storm-Door Structure" או: "דלת לסופות".
דלת זו הייתה בעלת שלוש כנפיים.
ברישום הפטנט לא נרשם המונח דלת מסתובבת.
בשנת 1889 אף קיבל על המצאה זו פרס – על תרומה לחברה, ובשנת 1899 הותקנה הדלת הראשונה המסתובבת מעץ.
הדלת המסתובבת מפרידה בין שני החללים באופן כמעט הרמטי בכל זווית שבה תהיה, ובכך היא עשויה לתרום לחסכון באנרגיה על חימום או מיזוג אוויר כאשר יש הבדלי טמפרטורה משמעותיים בין שני צידי הדלת.
באותו האופן היא גם מפרידה אקוסטית בין הפנים לחוץ.
בבית החולים הדסה עין כרם הותקנו דלתות מסתובבות כדי להפריד בין אזור ניתוחי המתים של בית הספר לרפואה לשאר בית החולים ובכך לאפשר לכהנים להיכנס לבית החולים מבלי לעבור על האיסור לכהן להיטמא למת.
דלתות מסתובבות יכולות להיות אמצעי ביטחון, כאשר הדלתות (הכנפיים) סמוכות אחת לשנייה, כך שנוצר חלל המאפשר מעבר של אדם אחד בכל פעם.
ניתן גם להתקין את הדלתות מזכוכית חסינת ירי.
דלת מסתובבת מוגבלת במספר האנשים שיכולים לעבור בה בזמן נתון.
יתרה מזאת, בעת בריחה המונית מתוך מבנה, עשויים אנשים מבוהלים הנמלטים מהמבנה לחוץ על שני צידי הדלת המסתובבת ובכך למנוע לגמרי יציאה מהמבנה.
בעקבות השרפה במועדון קוקונט גרוב, בו נהרגו 492 איש, כיוון לא הצליחו לצאת דרך דלת מסתובבת חוקק במסצ'וסטס חוק הדורש להתקין ליד כל דלת מסתובבת דלת רגילה, או לחלופין לבנות את כנפי הדלת המסתובבת כך שיתמוטטו במקרה שמופעל עליהן לחץ – כך שהאנשים יוכלו לחמוק החוצה.
במדינת ישראל, מחייב החוק התקנת דלת נוספת מלבד הדלת המסתובבת (דלת זו צריכה לעמוד בתנאים של דלת רגילה מבחינת רוחבה וכדומה).
דלתות מסתובבות בדרך כלל אינן נגישות למשתמשי כיסאות גלגלים ואינן שמישות למי שמניע עגלת תינוק או עגלת סחורה.
על כן ליד רבות מדלתות אלה יש דלת רגילה.
יוצאות מן הכלל הן דלתות מסתובבות רחבות במיוחד (בעלות כנפיים ארוכות ומכסות שטח רצפה רחב) המונעות בעזרת מנוע.
"דלתות מסתובבות" הוא כינוי בהקשר המדיני למצד בו עובדים בכירים מהמגזר הציבורי עוברים למשרות בכירות במגזר העסקי או הפרטי ולהפך, ובמיוחד למצב בו נבחרי ציבור או עובדים מהממשלה עוזבים את תפקידם הציבורי לטובת משרה אצל חברה פרטית הקשורה לתחום עליו היו אחראיים קודם לכן בתפקידם הציבורי.
הכינוי מתייחסת בדרך כלל להקשר האתי, בו עלול להיווצר ניגוד עניינים כאשר עובדי הציבור נדרשים כחלק מתפקידם בממשלה לפעול כנגד מי שעלול להיות המעסיק הבא שלהם.
דוגמאות למצב זה מצויות לעיתים בתחומים כמו פיקוח על הבנקים ובחברות ממשלתיות.
הדלת המסתובבת משמשת גם לציון של אדם המרבה להיכנס ולצאת.
כך, מפלגות שנכנסות ויוצאות מהקואליציה זוכות לכינוי דלת מסתובבת.
בנוסף, דלת מסתובבת יכולה להיות קשורה גם למצב בו יש חילופי שלטון במדינה מסוימת, כאשר צד אחד של המתרס הפוליטי יורד וצדו השני של המתרס עולה וחוזר חלילה.
דלקות בקיבה או גסטריטיס הן דלקות אשר יכולות לנבוע כתוצאה ממספר גורמים.
הסיבה העיקרית להתפתחות של דלקת חריפה (גסטריטיס אקוטית) בקיבה היא אלכוהוליזם או צריכת תרופות כגון אספירין או עישון לתקופה ארוכה או נוגדי דלקת מסוג NSAIDS לתקופה ממושכת.
לעיתים דלקת בקיבה מתפתחת לאחר ניתוח גדול, טראומה, כוויות או זיהום חריף.
דלקת בקיבה יכולה להתרחש גם אצל אנשים אשר עברו ניתוח להורדה במשקל.
סיבות להופעה של דלקת כרונית הן בעיקר על רקע זיהום של החיידק Helicobacter pylori.
סיבות אחרות הן "אנמיה ממאירה"- pernicious anemia, רפלוקס כרוני של המרה, (chronic bile reflux) או הפרעות אוטואימוניות (קשורות למערכת החיסון) אחרות.
הסימפטום הנפוץ במקרים בהם יש דלקות בקיבה הוא כאב אבדומינלי (בטני).
סימנים אחרים הם הקאות, קושי בעיכול ועוד, לרבות תחושה של מלאות או של שרפה בבטן העליונה.
כדי לאבחון גסטריטיס ניתן להשתמש בגסטרוסקופיה, בדיקות דם או בדיקות מעבדה אחרות.
הטיפול כולל בין היתר מתן תרופות (כגון מעכב משאבת מימן) ואנטיביוטיקה.
דלקת חריפה, או גסטריטיס אקוטית, אינה שכיחה.
היא מאופיינת בהתחלה פתאומית, בסימנים קליניים ופתולוגיים מסוימים ובהיעלמות מהירה לאחר הסרת הסיבה שגרמה לכך.
יש חומרים שונים אשר גורמים לדלקת באזורים שונים של הקיבה- כך למשל, גסטריטיס הנגרמת מחומרים טוקסיים, כמו אתנול, ממוקמת ברירית האנטרום.
מבחינה היסטולוגית, ניתן לראות בדלקת חריפה רירית אדומה, היפרמית, גדושה בדם.
כלי הדם הקטנים של שכבת הרירית המיוחדת יהיו גדושים בדם, ותהיה בהם הסננה של תאי דלקת חריפה- גרנולוציטים, נויטרופילים ואאוזינופילים.
תאים אלה עלולים לחדור לאפיתל הפובאולרי או לבלוטות וליצור דלקת של בלוטות הקיבה- Cryptitis.
דלקת חריפה של הקיבה יכולה להיווצר למשל כתוצאה מזיהום חריף על ידי חיידקים, וירוסים, פרזיטים ופטריות.
במקרה של הדבקה ב-CMV למשל, נוכל לראות בהיסטולוגיה גופיפי הסגר אופייניים יחד עם תאי הדלקת החריפה כפי שצוינו לעיל.
דלקת כרונית נגרמת כתוצאה משתי סיבות עיקריות - האחת כתוצאה מזיהום על ידי החיידק Helicobacter pylori - אשר ייקרא להלן HP גסטריטיס, והסיבה השנייה כתוצאה ממחלה אוטואימונית.
דלקת כרונית הנוצרת כתוצאה מזיהום על ידי HP היא שכיחה ביותר, לרוב אצל מבוגרים ובאחוז גבוה יחסית באוכלוסייה.
ב-95% מהמקרים, דלקת כתוצאה מחיידק זה תתפתח באזור האנטרום בקיבה, וקרויה גם גסטריטיס כרונית מסוג B.
למרות שחומצת הקיבה מסוגלת להרוג את החיידק, הוא נצמד לרוב לתאים השטחיים שמתחת לשכבת הרירית ובכך הוא מוגן.
הגסטריטיס הכרונית יכולה להימשך במשך שנים, ללא שינוי.
בתנאים סביבתיים מסוימים, עם תגובה אינדיבידואלית מסוימת או כתוצאה מאלימות יתר של החיידק, עלולים להופיע סיבוכים, כגון כיב בתריסריון או גסטריטיס אטרופית.
הגסטריטיס האטרופית נוצרת כתוצאה מהרס של התאים האנדוקריניים, ביניהם התאים המפרישים גסטרין, ובכך נגרמת ירידה בהפרשת החומצה.
סיבוך נוסף עלול להיות התפתחות קרצינומה של הקיבה.
מבחינה פתולוגית, בשלבים התחלתיים ומאוחרים יותר ניתן למצוא הסננה של תאי דלקת כרוניים- תאי פלזמה ולימפוציטים בלמינה פרופריה, והיפרפלזיה של האפיתל הפוביאולרי.
עם הזמן, ההסננה הדלקתית חודרת לעומק הרירית, וחלק מבלוטות השוער והתאים האנדוקריניים אובד.
מופיעים זקיקים לימפטיים וחלק מהרירית אף מוחלף באפיתל הדומה לזה של המעי- intestinal metaplasia.
באופן כללי המחלה היא כרונית ואולם לפעמים ישנם התקפים פעילים של המחלה שבהם בנוסף לתאי הלימפוציטים ותאי הפלזמה ניתן לראות גם גרנולוציטים.
הגרנולוציטים הורסים את פעילות הבלוטות וגורמים להרס של רירית הקיבה.
כאשר יש הרס של הרירית כאמור, היא מנסה להגן על עצמה באמצעות ריפוי- המביאים לאטרופיה של הקיבה, ולעיתים להתפתחות רירית עודפת- היפרפלזיה של הרירית, עם "פוליפים"- בליטות היפרפלסטיות.
דלקת כרונית אוטואימונית, הנקראת גם גסטריטיס כרונית מסוג A, נובעת מנזק של מערכת החיסון.
בדמם של החולים ניתן למצוא נוגדנים נגד מרכיבי הקיבה, כמו למשל התאים הדופניים (הפריאטליים).
הרס התאים הפריאטליים מביא לכך שאין IF- intrinsic factor אשר מופרש מהם ומסייע לספיגה מחדש של B12, נוצרת אנמיה ויש גם היפוכלורידיה כתוצאה מכך שלא מופרשת חומצה.
דלקת זו, בשונה מדלקת אשר נגרמת מחיידק Helicobacter pylori, מתרחשת בעיקר בגוף הקיבה ולא באנטרום.
גם כאן, התאים הם תאי דלקת כרונית- לימפוציטים ותאי פלזמה.
היפוכלורידיה מביאה לכך שיש גירוי להפרשת גסטרין באנטרום, המובילה להיפרגסטרינמיה ולעיתים אף להופעתם של גידולים קרצינואידיים.
במחשבים, דלת אחורית או דלת סתרים היא פרצת אבטחה המאפשרת גישה למידע חסוי ללא צורך באימות זהות.
פרצת דלת אחורית יכולה לנבוע משגיאת תכנות, יצירת פרצה מכוונת בקוד המקור או התקנת תוכנה מיוחדת (למשל סוס טרויאני).
דלת אחורית אקטיבית יוצרת חיבור מהמחשב המארח (עליו מותקנת הדלת) למחשב אחר ומאפשרת השתלטות מלאה עליו או העברה של מידע ממנו אל מחשבים אחרים.
דלת אחורית פסיבית פותחת פורט במחשב המארח ומאפשרת חיבור אליו לצורך השתלטות או גנבת מידע.
דלתות אחוריות הנובעות מבאגים מאפשרות לתוקף להשיג הרשאות גבוהות יותר באמצעות ניצול של פרצות אבטחה בתוכנה המותקפת.
על ידי שימוש בפרצה כזו יכול התוקף להריץ קוד בהרשאות מנהל מערכת למשל באמצעות שימוש בגלישת חוצץ או מעקף של שכבת האבטחה בתוכנה.
דלתא 2 היה משגר לוויינים וחלליות לא מאוישות, הוא תוכנן ונבנה במקור על ידי חברת מקדונל דגלאס, והופעל בשנים האחרונות על ידי ULA (חטיבת הטילים השייכת לבואינג וללוקהיד מרטין במשותף).
דלתא 2 שוגר לראשונה בשנת 1989 וייצורו הופסק בספטמבר 2018.
עם תחילתה של תוכנית מעבורות החלל, הושהה הפיתוח של משגרים חד־פעמיים לחלל, אך אסון מעבורת החלל צ'לנג'ר שינה מדיניות זו, ופיתוחו של דלתא 2 החל.
הטיל יועד בתחילה לשיגור לווייני ה־GPS, ועם הזמן ייעודו הורחב.
עד פרישתו בספטמבר 2018, דלתא 2 ביצע 156 שיגורים, מהם 154 בהצלחה מלאה ו-2 שנכשלו.
דלתא 2 שיגר בין היתר את החלליות והלוויינים הבאים:
דלרנה (בשוודית: Dalarna, "העמקים") הוא חבל ארץ במרכז שוודיה.
האגם סיליאן (Siljan) נוצר כתוצאה מפגיעת מטאור לפני 360 מיליון שנה.
כיום יושבות על גדותיו הערים מוּרָה, רֵטְוִיק ולֵקְסַנְד.
דלרנה נזכרה לראשונה בכתב בשנת 1177, בהקשר של אזור פגני שהתקיים תחת מלך סְביאה.
בירת החבל, העיר פאלון, נמצאת על האגם רוּן (Runn), ושניים מהסמלים המזוהים ביותר עם המסורת השוודית קשורים בשמה ויצאו מהחבל - "נקניקיית פאלון", נקניקיית חזיר גדולת-ממדים, והצבע "אדוֹם-פאלון", שהוא הגוון העמוק של הצבע האדום, שיותר מכל מוכר מחזיתות בתי עץ ואסמים באזורי-הכפר ברחבי שוודיה.
הנקודה הגבוהה ביותר בחבל היא גם הגבוהה ביותר בארץ סביאלנד, ההר סְטוּרְוֵטֵסְהוֹגנָה (1,204 מ' מעל פני הים).
החבל משובץ אגמים ויישובים כפריים קטנים על שפתם.
החיות הנפוצות בטבע בחבל הן דוב, אייל וזאב מים.
סוס-העץ של דלרנה (Dalahäst), שבמקורו עוצב כצעצוע לילדים, הוא כיום הסמל הבולט של דלרנה ומסמליה של שוודיה, וזוכה לווריאציות שונות במקומות שונים בעולם המבקשים לציין את התרבות השוודית.
"חג אמצע הקיץ" הפגני שנחוג בדלרנה מדי 21 ביוני הוא שם-נרדף נוסף לחבל, ומלווה בתלבושות אופייניות, שתיית שיכר ואכילת נקניקיות-פאלון.
ייצוג מודרני יותר של האזור היא להקת המטאל "סבטון".
כמה אלפים של תושבי האזור הם דוברי השפה האלוודאלית.
דלרוי ג'ורג' לינדו הוא שחקן אנגלי-אמריקאי, מועמד פרס טוני לשנת 1988. התפרסם בזכות תפקידיו בדרמות " מלקולם אקס", "תקנות בית השיכר" ו"כופר" ובסרטי הפעולה "עקיצה ב-60 שניות", "רומיאו חייב למות" ו"האחד".
לינדו, בן למהגרים ג'מייקנים נולד במחוז אלת'האם וגדל במחוז לואיסהאם שבדרום לונדון.
כנער עבר עם אמו להתגורר בטורונטו ולאחר מכן בסן פרנסיסקו, שם למד ב"תיאטרון הקונסרבטוריון האמריקאי".
בעת שלמד במוסד המוזיקלי הפך דילרוי למעריץ ושאב השראה מהמוזיקאי אייזק הייז.
ללינדו בן אחד מאשתו השנייה נישהורם לינדו.
לינדו התחיל את דרכו כשחקן בקומדיה "עוד אמריקן גרפיטי", בסרטי הפעולה "דם הגיבורים" ו"הדרך הקשה" ובתיאטרון, במחזה "הבאים והולכים של ג'ו טרנר" בתפקיד עליו הועמד לינדו לפרס הטוני.
התגלה בפעם הראשונה בדרמה של ספייק לי "מלקולם אקס" בתור הגנגסטר ארצ'י "האינדיאני המערבי" משכונת הארלם.
ספייק לי גילה עניין בכישרון של לינדו וליהק אותו לשני סרטיו "קלוקרס" בתפקיד איל הסמים המקומי של ברוקלין רודני ליטל ו"קרוקלין" בתפקיד וודי, נגן ג'אז ואב משפחת קראמייקל.
לינדו השתתף בדרמה "יצרים בדם" בתור בונפייד, מנהיג כנופיית הכלא השחורה "צבא הגורילה השחור" בכלא סן קוונטין.
שיחק בקומדיית הפשע "תפוס את שורטי" בתור סוחר הסמים בו קאטלט לו חייב כספים המפיק הארי זים (ג'ין הקמן).
ב-1996 הופיע לינדו במותחן הפשע המצליח של רון הווארד "כופר" בתור הסוכן המיוחד לוני הוקינס ובסרט הפעולה "קוד שבור" בתור קולונל חיל האוויר האמריקאי מקס וילקינס.
ב-1997 שיחק בקומדיה של דני בויל "חיים לא רגילים" בתפקיד מלאך בשם ג'קסון.
ב-1999 שיחק בעיבוד הקולנועי של לאסה הלסטרם לרומן "תקנות בית השיכר", בדמות הפועל האפרו אמריקאי ארתור רוז המכניס את בתו רוז (אריקה באדו) להריון.
בשנת 2000 הופיע בסרטי הפעולה "עקיצה ב-60 שניות" בתפקיד בלש משטרת לוס אנג'לס רונלד קסטלבק הרודף אחר גנב המכוניות ממפיס ריינס (ניקולס קייג') ו"רומיאו חייב למות" בתור המאפיונר אייזק או'דיי אביה של גיבורת הסרט טריש (אליה).
ב-2001 שיחק בסרט הפעולה העתידני "האחד" בתפקיד הסוכן המיוחד הארי רודקר שנרצח בידי הרוצח המשוכפל יו לו (ג'ט לי).
שיחק כמו כן גם בדרמת כותלי הכלא "המבצר האחרון" בתור הגנרל ווילר, חברו של הגנרל האסיר יוג'ין ארווינג (רוברט רדפורד) ובסרט הפשע "השוד" בתור הגנב בובי בליין.
ב-2003 שיחק בסרט האסונות "שעת האפס" בתור ד"ר אד בארזלטון, המתכנן של כלי הרכב התת-קרקעי "ורג'יל".
ב-2005 הופיע בסרט האקשן הביוגרפי של טוני סקוט "דומינו" בתפקיד המשחרר בערבות קלרמונט ויליאמס השוכר את שירותם של ציידי הראשים ובקומדיית ההרפתקאות "סהרה".
ב-2006 שיחק בסדרת הפשע של ג'ייסון סמיילוביק "חטוף" בתור סוכן ה-אפ.
בשנת 2007 שיחק בדרמה הקומית "חג שכזה" בכיכובו של כריס בראון.
בשנת 2009 דיבב את בטא בסרט "למעלה", כאשר הוא חזר לדבב את הדמות בסרט "המשימה המיוחדת של דוג".
בלוז בלקאוונה (2005) - סרט טלוויזיה
המשימה המיוחדת של דוג (2009)
היפה והחיה בניו יורק (1987)
דלתא היא סדרת טילי שיגור אמריקאים אשר החלה את דרכה בשנת 1960 כפיתוח של סדרת טילי ה'תור' בטיל 'תור-דלתא'.
יותר מ-300 טילי דלתא שוגרו עד היום ואחוז ההצלחה עומד על 95 אחוז.
כיום פעילים שני דגמים של טילי דלתא: דלתא 2 ודלתא 4.
רקטות דלתא מיוצרות ומשוגרות על ידי חברת United Launch Alliance (ULA).
הטיל הוא הדגם הרביעי שיצא מסדרת טילי השיגור תור ולכן הוא מכונה דלתא, האות הרביעית באלפבית היווני.
הדלתא 0100 או דלתא 100, 0300 היה משגר לוויינים אמריקאי ששימש לשיגורי לוויינים בין 1972 ל-1973. הטיל הוא בן לסדרת טילי הדלתא והראשון בסדרה שקיבל מספר זיהוי בן 4 ספרות.
שוגרו שתי גרסאות של הטיל.
האחת נקראה דלתא 0300 והשנייה נקראה דלתא 0900.
לדלתא 0100 היה שלב ראשון מסוג Long Tank Thor שהיה נגזרת של טיל התור לו נוספו מאיצים מסוג קסטור 2. לדלתא 0300 נוספו שלושה מאיצים ולדלתא 0900 תשעה מאיצים.
השלב השני היה שלב דלתא F.
בוצעו 5 שיגורים מסדרת הדלתא 0100, שלושה בתצורת דלתא 0300 ושניים בתצורת הדלתא 0900. כל השיגורים בוצעו ב-SLC-2W מבסיס חיל האוויר ונדנברג.
אחד משיגורי הדלתא 0300 נכשל חלקית והביא את מטענו למסלול הלא נכון.
רישיון לייצור משגר מסוג זה נמכר ליפן.
תחת רישיון זה החל משנת 1981 שורגו לחלל 8 חלליות ממרכז החלל טנגשימה.
השיגורים נמשכו עד לשנת 1987 וכולם עברו בהצלחה.
הדלתא 1000 היה משגר לוויינים אמריקאי ששימש ל-8 שיגורי לוויינים בין 1972 ל-1975. הטיל הוא בן לסדרת טילי הדלתא.
לטיל היו מספר גרסאות, כל גרסה הייתה בעלת מספר זיהוי בן 4 ספרות כשהספרה הראשונה היא 1.
לכל גרסאות הדלתא 1000 היו אותם מגברים ואותו שלב ראשון.
השלב הראשון היה שלב Extended Long Tank Thor שהיה שדרוג של הLong Tank Thor שהיה בעצמו נגזרת של טיל התור המקורי.
לשלב הראשון נוספו ארבעה, שישה או תשעה מאיצים מסוג קסטור-2.
לשב שני השתמשו בשלבים מתאימים ליעדי המשימה.
שלושה שיגורים השתמשו בשלב שני מסוג דלתא F (לשיגור אקספלורר 47, 50 ו-51), ובשיגורים האחרים השמשו בשלב חדש בשם דלתא P.
במספר שיגורים נוסף גם שלב שלישי מסוג סטאר-37D או 37E (לשיגורים אל מעבר למסלול לווייני נמוך).
שיגורי הדלתא 1000 בוצעו או ב-LC-17 מנמל החלל קייפ קנוורל או ב-SLC-2W מבסיס חיל האוויר ונדנברג.
שמונה שיגורים בוצעו וכולם הושלמו בהצלחה.
דלרוי ג'יימס הוא כדורסלן אמריקאי המשחק בקבוצת רויאל האלי גזיאנטפ מליגת העל הטורקית בעמדת הפאוור פורוורד, ומתנשא לגובה של 2.03 מטרים.
דלרוי הוא אחיו של כדורסלן העבר שון ג'יימס.
ג'יימס שיחק בליגת המכללות עבור רוד איילנד ראמס בשנים 2007–2011. ב-2011 חתם במדיה של הקבוצה הישראלית בני השרון, באמצע העונה שוחרר ג'יימס מבני השרון.
מחוז דלרנה (בשוודית: Dalarnas län; מילולית: "העמקים") הוא מחוז במערבה של שוודיה.
מחוז דלרנה גובל בימטלנד בצפון, ביבלבורג במזרח, בווסטמנלנד בדרום מזרח, בארברו בדרום, ב בדרום מערב ובנורווגיה במערב.
המחוז נמצא בשטח החבלים דלרנה (בעל אותו השם) ובוסטמנלנד.
מחוז דלרנה הוכרז רשמית ב-1 בינואר 1997. בין השנים 1647–1997 נקרא המחוז "מחוז קרופברג" (Kopparbergs län), ומאז 1997 שונה שמו ל"מחוז דלרנה".
דלרון סבסטיאן באקלי הוא כדורגלן דרום אפריקאי המשחק במאריטסבורג יונייטד מליגת העל הדרום אפריקאית בעמדת הקשר.
באקלי העביר את רוב הקריירה שלו בליגת הבונדסליגה, ולזכותו 73 הופעות ועשרה שערים במדי נבחרת דרום אפריקה, עמה השתתף בשני מונדיאלים, שני טורנירים של גביע אפריקה לאומות ואולימפיאדת סידני (2000).
באקלי גדל במועדון בוצ'רפיל רוברס דרבן מעיר הולדתו.
בגיל 17 חתם בבוכום הגרמנית, שם שיחק תחילה בקבוצת הנוער, ואת הופעת הבכורה שלו בקבוצה הבוגרת ערך בעונת 1995/96, עת שיחקה בוכום בליגת הבונדסליגה השנייה.
בוכום עלתה לבונדסליגה באותה עונה, ורק בעונת 1997/98 באקלי החל לשחק בבונדסליגה בקבוצה הבוגרת, ובעונת 1998/99 הפך לשחקן הרכב קבוע, בקבוצה שכללה את יילדיריי בשטורק, שטפן קונץ ומאוריציו גאודינו.
באותה עונה, נשרו בוכום ובאקלי בחזרה אל הבונדסליגה השנייה, אך הצליחו להעפיל בחזרה תוך עונה אחת, אך נשרו שוב לאחר עונה אחת בבונדסליגה, ובעונת 2001/02 נמשכה הנדנדה ובוכום חזרה לבונדסליגה לאחר עונה אחת, כאשר חבריו של באקלי היו דריוש ווש, וחיד האשמיאן ותומאס כריסטיאנסן.
בעונות 2002/03 ו-2003/04 התייצבה בוכום בבונדסליגה, ואת עונת 2003/04 סיימה הקבוצה במקום החמישי שהקנה לה מקום בגביע אופ"א, תוך כדי שבאקלי מציג יכולת גבוהה.
עם זאת, באקלי עזב את המועדון בתום עונה זו לאחר תשע שנים בבוכום, בהן הבקיע 20 שערים ב-177 הופעות בקבוצה הבוגרת, וחתם בארמיניה בילפלד, שם שיתף פעולה עם פטריק אוומויילה ודטלף דאמאייר.
באקלי שיחק בבילפלד בעונת 2004/05, והציג עונת שיא, בה הבקיע 15 שערי ליגה, וסייע לבילפלד להימנע מירידה.
העונה המוצלחת בבילפלד גררה התעניינות ממועדונים גדולים יותר, ולקראת עונת 2005/06 נמכר באקלי מבילפלד לבורוסיה דורטמונד תמורת 425 אלף אירו.
עונתו הראשונה של באקלי בבורוסיה דורטמונד, 2005/06, לא הייתה עונה מוצלחת.
באקלי שיחק 28 משחקים בעונה זו, ולא הצליח להבקיע ולו שער אחד, על אף ששיתף פעולה עם שחקני התקפה כאבי סמולארק, פלוריאן קרינגה ודוד אודונקור.
את עונת 2006/27 החל באקלי בבורוסיה דורטמונד, אך הושאל לקראת סוף חלון ההעברות לפ.צ.
באקלי ובזל סיימו את העונה במקום השני, מרחק נקודה אחת מהאלופה, פ.צ.
ציריך, כאשר באקלי מבקיע שער אחד ב-22 הופעות.
בתום עונת ההשאלה, חזר באקלי לבורוסיה דורטמונד לשתי עונות נוספות.
בעונת 2007/08, תחת המאמן תומאס דול, באקלי היה שחקן הרכב קבוע בבורוסיה דורטמונד, והבקיע שער אחד ב-31 הופעות, אך גם תרם ארבעה בישולים.
באותה עונה, הגיע באקלי עם בורוסיה דורטמונד לגמר הגביע הגרמני, שם הפסידה דורטמונד 2-1 לבאיירן מינכן לאחר הארכה.
באקלי נכנס במשחק זה כמחליף בדקה ה-79 במקום אנטוניו רוקאבינה.
בעונת 2008/09, חתם בבורוסיה דורטמונד מאמן חדש, יורגן קלופ, ובאקלי נדחק אל קצה הספסל.
באותה עונה ערך באקלי שלוש הופעות בלבד, ואף מצא את עצמו בקבוצת המילואים.
בפגרת החורף של עונה זו, חתם באקלי במיינץ 05 מליגת הבונדסליגה השנייה, שם הופיע 11 פעמים וסייע לקבוצה להעפיל לבונדסליגה, אך לא נשאר בקבוצה לאחר מכן, ובתום חוזהו בבורוסיה דורטמונד, חתם בליגת העל הקפריסאית, באנורתוסיס פמגוסטה.
באקלי שיחק עונה אחת במועדון הקפריסאי, ובתומה, חתם בקרלסרוהה, ששיחקה אז בבונדסליגה השנייה.
באקלי שיחק בקרלסרוהה שתי עונות, ובעונתו השנייה בקבוצה, הצליחו באקלי וקרלסרוהה להינצל מירידה אל הליגה הגרמנית השלישית.
לאחר שתי עונות בקרלסרוהה, עזב באקלי את המועדון לאחר שצבר 34 הופעות והבקיע שני שערים.
החל משנת 2012 משחק באקלי במאריטסבורג יונייטד, ולראשונה בחייו, בגיל 35, שיחק בקבוצת בוגרים במדינת הולדתו, דרום אפריקה, לאחר שהעביר כמעט את כל הקריירה בגרמניה.
באקלי ערך את הופעת הבכורה בנבחרת דרום אפריקה במשחק ידידות מול נבחרת זמביה במאי 1998. באקלי השתתף עם הנבחרת במונדיאל 1998 ונכנס כמחליף בשני משחקים בשלב הבתים, שבסיומו הודחה דרום אפריקה מהטורניר.
בשנת 2000 השתתף באקלי עם הנבחרת באולימפיאדת סידני (2000), ממנה הודחה דרום אפריקה בשלב הבתים.
בשנת 2002 השתתף באקלי עם נבחרת דרום אפריקה בגביע אפריקה לאומות 2002, בו הודחה דרום אפריקה ברבע הגמר, ובמונדיאל 2002, ממנו הודחה דרום אפריקה בשלב הבתים.
במונדיאל זה, באקלי נכנס כמחליף בניצחון 1-0 על נבחרת סלובניה.
בשנת 2004 השתתף באקלי עם נבחרת דרום אפריקה בגביע אפריקה לאומות 2004, ממנו הודחה דרום אפריקה בשלב הבתים.
זה היה הטורניר הגדול האחרון בו השתתף באקלי, שלמרות זאת, המשיך לשחק בנבחרת דרום אפריקה עד לשנת 2012, אז פרש מהנבחרת כשלזכותו 73 הופעות ועשרה שערים, והוא ממוקם במקום החמישי בטבלת שיאני ההופעות של הנבחרת, בצוותא עם ג'ון מושאו.
עמותת דלת פתוחה (לשעבר האגודה הישראלית לתכנון המשפחה) היא הגורם המוביל בישראל לקידום זכויות הפרט לבריאות מינית "דלת פתוחה" מייצגת בלעדית את ישראל כחברה מלאה בארגון הוולונטרי השני בגודלו בעולם, IPPF, International Planned Parenthood Federation, שבו חברות כ-170 מדינות
האגודה הישראלית לתכנון המשפחה החלה לפעול בשנת 1966 אך הוקמה באופן רשמי כעמותה רשומה בשנת 1984. מאז היא פועלת ומשפיעה על חקיקה ומדיניות כמו גם על פיתוח והקמה של שירותים בישראל.
לאחר מספר שנים שונה שמו של הארגון ל"א.י.ת.כ.ם" ולאחר מכן לשמו הנוכחי "דלת פתוחה".
"דלת פתוחה" היא הגורם המוביל בישראל בתחום מיניות בריאה ואחראית, זאת בזכות פעילות רבת שנים ליצירת ופיתוח מקורות מידע וכן בזכות הפעלת רשת מרכזי הייעוץ והתמיכה "דלת פתוחה", הפרוסה בכל רחבי הארץ.
עמותת "דלת פתוחה" נוסדה במטרה לקדם התנהגות מינית בריאה ואחראית המבוססת על ידע ומודעות בקרב נוער, צעירים, הורים ואנשי מקצוע, וזאת באמצעות חינוך, ייעוץ, שדולה ומידע צוות.
האגודה והמתנדבות פועלות בכל יום להעניק מענה מיידי ובלתי אמצעי לבני נוער וצעירים הזקוקים לאוזן קשבת, לייעוץ ולסיוע.
האגודה הבינלאומית לתכנון משפחה IPPF
בשנת 1952 התקיים הכנס הבינלאומי השלישי להורות מתוכננת, בו התאגדו שמונה עמותות לתכנון המשפחה.
ההתאגדות נוסדה בעקבות הצורך לאגד את הנשים הפעילות שסבלו מעוינות רבה כלפיהן בגין הדרישה שתכנון משפחה יהיה חלק מזכויות אדם.
זהו ארגון בין-לאומי וולונטרי שהתארגן סביב הרעיון שקבלת מידע אמין ומהימן על תכנון משפחה היא זכות אדם בסיסית של כל איש ואישה.
מטרותיו העיקריות של הארגון הבינלאומי הן פיתוח ותמיכה בשירותי תכנון המשפחה והגברת ההבנה בקרב מדינות וממשלות.
האגודה הבינלאומית לתכנון משפחה הפכה לפדרציה עם מאה חמישים ושניים ארגונים חברים, במאה שבעים ושתיים מדינות, וישראל ביניהן.
היא פועלת בשישים וחמישה אלף נקודות שירות ברחבי העולם.
נכון לשנת 2015, עמותות אלו העבירו 175 מיליון שירותים, הרצאות ופעילויות הקשורות בבריאות מינית וחינוך מיני
חָזוֹן זכויות מיניות על פי ארגונים בין לאומיים
האגודה הבינלאומית לתכנון המשפחה (IPPF) שואפת לעולם שבו לכל הנשים, הגברים והצעירים תהיה גישה למידע ושירותים בנוגע לבריאות מינית וזכויות פריון.
עולם בו המיניות תהיה מוכרת כטבעית, כבעלת ערך עליון בחיים וכזכות יסוד.
עולם בו הבחירות המיניות של הפרט יתקבלו ויכובדו במלואן נטולי דעות קדומות ו/או אפליה.
מיניות בריאה מוגדרת על ידי ארגון הבריאות העולמי (WHO)כמצב פיזי, נפשי וחברתי חיובי ביחס למיניות.
לצורך כך נדרשת גישה מכבדת וחיובית למיניות וליחסי מין, כמו גם האפשרות לזכות בהנאה ובחוויית מין בטוח ללא כפייה, אפליה ואלימות.
בוועידת בייג'ינג למיגור אפליה ודיכוי נגד נשים (CEDAW) שהתקיימה בשנת 1995, נקבע סעיף בתוך זכויות האדם המבטא את זכותה של האישה להיות בעלת שליטה ויכולת לקבל החלטות בנוגע למיניות שלהן, כולל שליטה במיניות בריאה ופוריות, באופן חופשי וללא כפייה, אלימות או אפליה.
סעיף זה אומץ במספר מדינות כהגדרה לזכויות מיניות של נשים.
קידום התנהגות מינית בריאה ואחראית בקרב כל האוכלוסייה בארץ בגילאים השונים, בתרבויות השונות ובמסגרות השונות הקשורות למשפחה ולקהילה.
הרחבה ושיפור של שרותי הייעוץ והטיפול בתחומים אלה למען רווחת הפרט והמשפחה.
עיגון הזכויות המיניות כזכויות אדם בסיסיות.
הכשרת אנשי מקצוע שיקדמו את מטרות הארגון ודאגה להמשך התפתחותם המקצועית.
חינוך מיני והכנת מתבגרים ובוגרים צעירים לחיים זוגיים ואינטימיים התורמים להשתלבות נורמטיבית בחיים בכלל.
הטמעת החינוך המיני במסגרת תוכניות הלימוד השונות באמצעות הסברה ואספקת שירותי חינוך מיני, תוך התחשבות בצרכים התרבותיים והדתיים המגוונים באוכלוסייה.
עידוד מחקר בכל התחומים הנוגעים לתכנון המשפחה ותוצאותיו.
פעילות למען קידום חקיקה בנושאים אלו בצורה ישירה ובאמצעות תיאום בין גופים במדינה האחראים למתן שרותי תכנון המשפחה.
רשת מרכז הייעוץ "דלת פתוחה" - "דלת פתוחה" היא רשת מרכזי ייעוץ לנוער בנושאים השונים של גיל ההתבגרות: זוגיות, אהבה, דימוי גוף, מיניות, יחסי מין ויחסי מתבגרים הורים.
רשת "דלת פתוחה" נותנת מענה ייעוצי בשלושה ערוצים: מענה אינטרנטי, מענה טלפוני ומענה פנים מול פנים.
הרשת משרתת יהודים וערבים, חילונים ודתיים, ותיקים ועולים חדשים, במגוון שפות מתוך רגישות תרבותית ונגישות לבעלי נכות.
השירות ניתן חינם, באנונימיות ובמקצועיות, במפגשים אישיים, בטלפון, באינטרנט ובפעילויות חינוכיות בקהילה.
נותני השירות הם אנשי מקצוע, רובם מתנדבים, המקבלים הכשרה ייחודית וליווי מקצועי.
"דלת פתוחה" נכללת בפרסום של ארגון הבריאות העולמי (WHO) במסגרת שירותי המניעה הטובים ביותר הקיימים עבור נוער בעולם.
מרכזי הייעוץ בעמותת דלת פתוחה: חיפה, נצרת, רחובות, תל אביב, ראשון לציון, חולון, באר שבע, רמלה, בית שמש, מועצה אזורית מנשה ומרכז השיקומי רעות.
"דלת פתוחה" לחברה הערבית - כבר למעלה מעשור מתבצעת הכשרה ייחודית של אנשי מקצוע מהחברה הערבית כמחנכים ומחנכות למיניות האדם, שיוכלו להפיץ, לקדם ולגשר מיניות בריאה בקרב בני נוער, הורים ומורים דוברי ערבית בשפתם ותוך הבנה ורגישות תרבותית.
מרכזי "דלת פתוחה" ייחודיים לחברה הערבית פועלים בנצרת, רמלה ובחיפה.
"דלת פתוחה" נגישה לאנשים עם מוגבלויות פיזיות וחושיות - "דלת פתוחה" שמה לה למטרה להנגיש את הזכות לאינטימיות, זוגיות ומיניות בריאה לאוכלוסיית בעלי נכות פיזית ו/או חושית בקרב מתבגרים ובוגרים, בני משפחותיהם, בני הזוג והמטפלים בהם.
מרכז "דלת פתוחה" נגיש לבעלי נכות ופועל בתל אביב ובמרכז השיקומי "רעות.
אינטרנט - אתר האינטרנט של "דלת פתוחה" מאפשר לנוער, לצעירים, להוריהם ולאנשי מקצוע גישה למידע אמין, מקצועי ועדכני בנושאים הקשורים לגיל ההתבגרות, זוגיות, אהבה ומיניות בריאה.
בנוסף, האתר מאפשר פנייה אישית וקבלת ייעוץ אישי, תוך שמירה על סודיות מלאה.
מרכז הכשרה ארצי - מרכז ארצי ללמידה, הדרכה והכשרה בנושאי מיניות בריאה במעגל החיים.
תוכנית הדגל של מרכז ההכשרה הוא לימודי התעודה "חינוך למיניות".
במהלך התוכנית אנשי מקצוע מתחומים שונים עוברים הכשרה של שנתיים במטרה להפוך למנחי קבוצות בתחום של חינוך למיניות בריאה.
מרכז קשרי קהילה - מרכז קשרי קהילה עורך סדנאות, הרצאות וימי עיון לכל שכבות האוכלוסייה בנושאים של חינוך וקידום מיניות בריאה בשפות עברית, ערבית, רוסית, אמהרית ואנגלית.
הפעילות מתבצעת בבתי ספר, מועדוני נוער (גם בסיכון), פנימיות, מרכזי קליטה, מתנ"סים, מועדוני נשים, מועדוני נכים, אוניברסיטאות, מרכזי רווחה ובצה"ל.
פרויקט ייחודי: העצמת חיילות - איתן: סדנאות לנערות בסיכון כהכנה לחיים.
"דלת פתוחה" משתלבת בטירונות בסדנה תהליכית בת 12 שעות בחינוך למיניות, זוגיות בריאה ושוויונית והעצמה נשית, שמטרתה גילוי המשאבים האישיים כמנוף לחיזוק הביטחון האישי, במטרה לפתח כלים ומיומנויות לניהול אורח חיים בריא שיאפשר רכישת השכלה, מקצוע, ושילוב חברתי.
קידום מדיניות וחקיקה - "דלת פתוחה" שותפה במוקדי קבלת החלטות הקשורות לבריאות ורווחה של בני נוער וצעירים.
קידום המדיניות בא לידי ביטוי בכתיבת ניירות עמדה, השתתפות בדיונים בוועדות הכנסת, יצירת קמפיינים ושיתופי פעולה עם ארגונים נוספים ומוסדות ממשלתיים ועירוניים, והשתתפות במועצות הלאומיות לבריאות של משרד הבריאות.
מרכז המידע - הספרייה ומרכז המידע מאפשרים גישה למידע מקצועי, מגוון ועדכני בנושאי מיניות בריאה בשפות עברית, אנגלית, ערבית ורוסית.
מאגרי המידע מכילים אוספים מיוחדים שאין להם מקבילה בספריות אחרות בארץ והם כוללים גם מערכי שיעור, סרטי הדרכה, מצגות, הפעלות לקבוצות ועוד.
במהלך השנים בה פועלת עמותת "דלת פתוחה" התקיימו כנסים וימי עיון רבים.
יושבי ראש הוועד המנהל לדורותיהם:
עירית ליבנה (החל משנת 2020)
דלקת שקדים (בלועזית: Tonsillitis) היא דלקת של החגורה הלימפטית על שם ולדייר (המכונה "שקדים"), המאופיינת בדרך כלל בהתפרצות מהירה.
דלקת שקדים היא סוג של דלקת גרון.
התסמינים עלולים לכלול כאב גרון, חום, הגדלת שקדים, קושי בבליעה והגדלת בלוטות לימפה באזור הצוואר.
הדלקת מבוטאת באודם ונפיחות של השקדים והופעות נקודות לבנות/פסים לבנים על השקדים.
דלקת שקדים נגרמת בדרך כלל על ידי זיהום ויראלי, אולם כ-5% עד 40% מהמקרים נגרמים על ידי זיהום חיידקי.
כאשר הדלקת נגרמת על ידי החיידק Streptococcus pyogenes (סטרפטוקוקוס מקבוצת לנספילד A), מתייחסים למחלה כאל דלקת גרון על רקע סטרפטוקוקי.
בדרך כלל, הזיהום עובר ומדבק בין אנשים דרך האוויר.
אבחון סופי של המחלה ייקבע בעזרת משטח גרון.
כאב גרון - התסמין האופייני ביותר במחלה, עלול להפריע בפעילויות בחיי היום-יום.
אודם ונפיחות בשקדים - הנפיחות עלולה להיות חד/דו צדדית ואף לגרום לכך שהשקדים ינשקו זה לזה.
כאב בעת הבליעה - הכאב פעמים רבות מחמיר בזמן בליעה ועלול לגרום לקושי באכילה ולריור בילדים קטנים.
תחושה כללית לא טובה (חולי).
תפליטי מוגלה לבנים על השקדים - בצורת פסים או נקודות.
נפיחות בלוטות הלימפה באזור הצוואר - ניתן להרגיש אותן בעזרת מישוש.
המחלה עלולה להיגרם גם על ידי וירוס אפשטיין בר, Herpes simplex virus, CMV, או HIV.
הסיבה השנייה השכיחה ביותר למחלה היא זיהום חיידקי אשר בדרך כלל נגרם על ידי (Group A β-hemolytic streptococcus (GABHS - Streptococcus בטא המוליטי מקבוצת לנספילד A.
גם חיידקים אנאירוביים אובליגטוריים (דוגמת הסוג Fusobacterium) מעורבים בדלקת שקדים ויש להם תפקיד אפשרי בתהליך הדלקתי החריף.
בנסיבות רגילות, כאשר וירוסים וחיידקים נכנסים לגוף דרך האף והפה, הם מסוננים דרך השקדים.
בתוך השקדים, תאי דם לבנים של מערכת החיסון משמידים את הווירוסים ואת החיידקים על ידי ייצור ציטוקינים דלקתיים כמו פוספוליפאז A2, מה שגם מעלה חום בדרך כלל.
הזיהום יכול להיות נוכח גם בגרון ובאזורים הסמוכים, ועלול לגרום לדלקת גרון.
לפעמים, דלקת שקדים נגרמת על ידי זיהום של חיידקים ממערכת ה-Spirochaetes דוגמת הסוג Treponema ובמקרה כזה המחלה נקראת Vincent's angina אוPlaut-Vincent angina.
האבחנה של דלקת שקדים על רקע GABHS מאושרת על ידי ביצוע משטח גרון.
משטח גרון מתבצע על ידי איש צוות רפואי בעזרת מטוש סטרילי.
ייתכן שימוש במקל עץ על מנת להוריד את הלשון ולאפשר גישה ללוע האחורי.
המטוש יגע במספר אזורים, ביניהם השקדים והדופן האחורי של הלוע.
בסיום לקיחת הדגימות, המטוש יוכנס למכל ויישלח למעבדה.
במעבדה הבדיקה תודגר במצע מזון, אגר דם (המעודד צמיחת חיידקים ופטריות).
משך קבלת התשובות משתנה בין המעבדות השונות.
למשטח גרון יחיד, יש רגישות של 90-95% עבור איתור GABHS (מה שאומר שהחיידק נוכח למעשה ב-5-10% מהמקרים בהם לפי התרבית אינו נמצא).
אחוז קטן זה של תוצאות שליליות שגויות (false negative) הוא ממאפייני הבדיקה, לעיתים גם כתוצאה מנטילת אנטיביוטיקה על ידי המטופל לפני ביצוע הבדיקה.
תשובה מהמעבדה תתקבל בין 24 ל-48 שעות מלקיחת התרבית.
כיום, קיימות גם בדיקות מהירות (ביתיות) ללא שימוש במעבדה שנותנות תשובה בין 10 ל-60 דקות ורגישותן נמוכה יותר (85%-90%).
במקרה שתשובה שלילית מתקבלת במשטח גרון מהיר, יש לשקול לבצע משטח גרון נוסף שייבדק במעבדה.
מערכת ניקוד, כגון Centor Criteria, עשויה לעזור להפריד בין גורמים אפשריים ולאבחן במהירות האם דלקת הגרון היא ממקור GABHS.
אישור סופי ייעשה על ידי משטח גרון מעבדתי או משטח גרון מהיר.
זיהום אמיתי על ידי GABHS, מוגדר כנוכחות של מעל 10 מושבות חיידקים בצלחת מצע אגר דם.
אולם, שיטה זו קשה ליישום בגלל החפיפה בין מטופלים נשאים ובין חולים שנדבקו.
עלייה בכייל נוגדנים ל-Streptococcus - אנטיסטרפטוליזין O, 3-6 שבועות בעקבות דלקת חריפה יכולה לספק הוכחה רטרוספקטיבית של זיהום על ידי GABHS.
דבר זה נחשב הוכחה מוחלטת של זיהום על ידי חיידק מסוג זה.
קיים גם ערך אבחנתי לערכים מוגברים של הפרשת פוספוליפאז A2ולשינויים במטבוליזם חומצת שומןבחולים עם דלקת שקדים.
טיפולים להפחתת אי הנוחות שנגרמת עקב הדלקת בשקדים:
תרופות לשיכוך כאב והורדת חום כגון אקמול (פרצטמול) ואיבופרופן.
גרגור מי מלח חמים, מציצת טבליות או שתיית נוזלים קרים.
כאשר דלקת שקדים נגרמת על ידי וירוס, משך המחלה תלוי בווירוס המעורב.
בדרך כלל, החלמה מלאה תתרחש תוך שבוע; עם זאת, הסימפטומים עלולים להימשך עד שבועיים.
אם דלקת שקדים נגרמת על ידי GABHS, מומלץ להשתמש באנטיביוטיקה, כשהבחירה הראשונה היא פניצילין או אמוקסיצילין.
צפלוספורינים ומקרולידים נחשבים חלופות טובות לפניצילין במקרים חמורים.
מקרוליד כגון אריתרומיצין משמש עבור אנשים שאלרגים לפניצילין.
אנשים אשר אינם מגיבים לפניצילין עשויים להגיב לטיפול יעיל נגד חיידקים המייצרים בטא-לקטמאז, כגון קלינדמיצין או אמוקסיצילין/חומצה קלוולנית.
חיידקים אירוביים ואנאירוביים מייצרי בטא-לקטמאז אשר שוכנים בחריצים בשקדים יכולים "להגן" על GABHS מפני הפניצילין.
משך הטיפול המומלץ הוא 10 ימים בדרך כלל.
מקרים כרוניים או מקרים אקוטיים שבהם השקדים שבחך נפוחים והבליעה נפגעת, יכולים להיות מטופלים בהסרה כירורגית של השקדים - ניתוח שקדים.
מקרים חוזרים או כרוניים מוגדרים: כשבעה מקרים של דלקת שקדים בשנה האחרונה או חמישה מקרים בכל אחת מהשנתיים לפני או שלושה מקרים בכל אחת משלוש השנים שלפני.
חולים אשר שקדיהם הוסרו, עדיין מוגנים מפני זיהום על ידי שאר מערכת החיסון שלהם.
בעבר, ניתוח להסרת שקדים היה יותר נפוץ מכיום.
מקובל כיום, כי לא בכל מקרה קיים צורך להסיר שקדים מוגדלים וילדים הסובלים מזיהומים חוזרים, מצבם עשוי להשתפר עם הזמן.
עם זאת, במקרים שהשקדים המוגדלים חוסמים מעבר אוויר תקין וגורמים להפסקות נשימה בשינה (דום נשימה בשינה) בדרך כלל מומלץ ניתוח.
סיבות נוספות להסרת השקדים כוללות: דלקות חוזרות בשקדים, או אירועים חוזרים של מורסה פריטונסילרית.
אצל ילדים עם אפיזודות תכופות של דלקת שקדים, ניתוח לכריתת השקדים יכול לסייע בהקטנת הסיכון לדלקות נשנות בעתיד.
תסמיני דלקת שקדים על רקע GABHS, ישתפרו תוך 2–3 ימים מרגע תחילת הטיפול האנטיביוטי.
סיבוכי דלקת גרון חיידקית עלולים להיות מקומיים או סיסטמיים.
הסיבוכים המקומיים כוללים מורסה פריטונסילרית עלולה להתפתח לצידי השקדים במהלך זיהום, בדרך כלל מספר ימים לאחר הופעת דלקת השקדים.
זהו חלל סגור שנוצר באזור שמסביב לשקד ומצטברת בו מוגלה שיש צורך לנקזה.
בנוסף תיתכן דלקת מכסה הגרון (הגורמת לנפיחות או מורסה שחוסמת את נתיבי האוויר) שמחייבת השגחה וטיפול.
סיבוכים סיסטמיים כוללים קדחת שגרונית, דלקת בפקעיות הכליה ושנית.
סיבוכים אלה הם נדירים ביותר במדינות מפותחות, אך הן בעיה משמעותית במדינות עניות.
משוער כי דלקת שקדים על רקע סטרפטוקוקי שאינה מטופלת, עלולה להוביל בילדים להפרעות אוטואימוניות נוירו-פסיכיאטריות (תסמונת פנדה - PANDAS).
לעיתים רחוקות, הזיהום עלול להתפשט מאחורי השקדים ולגרום לדלקת ולזיהום של ווריד הצוואר פנימי.
דבר זה עלול להתפשט ולגרום לאלח דם (תסמונת למייר).
מאז כניסתו לשימוש של הפניצילין (בשנות ה-40 של המאה ה-20) כטיפול בדלקת שקדים על רקע GABHS, עיקר העיסוק היה מניעת ראומטיזם (קדחת שיגרונית) והשפעותיו העיקריות על מערכת העצבים (כוריאה על שם סידנהאם) ועל הלב.
ראיות אחרונות מציעות שהזנים של GABHS שעלולים לגרום לראומטיזם, הם פחות שכיחים כיום ונמצאים רק באזורים מסוימים כגון סולט לייק סיטי.
מכאן עולה בספק הרציונל לטיפול בדלקת שקדים כאמצעי למניעת קדחת שיגרונית.
אבני שקדים (טונסילוליטים) עלולים להתרחש אצל עד 10% מהאוכלוסייה עקב דלקות שקדים חוזרות.
כ-7.5% מהאוכלוסייה סובלת מכאב גרון בכל שלושה חודשים ו-2% פונים לרופא עקב דלקת שקדים בכל שנה.
המחלה נפוצה ביותר בילדים בגילי בית ספר, בייחוד בעונות הסתיו והחורף.
רוב האנשים מחלימים עם או בלי תרופות.
ב-40% מהמקרים, הסימפטומים חולפים בתוך שלושה ימים, ב-80% הסימפטומים חולפים תוך שבוע אחד, ללא קשר לנוכחות Streptococcus.
שימוש באנטיביוטיקה עשוי להקטין את הסימפטומים תוך כ-16 שעות.
דלת אוטומטית היא דלת בעלת מנגנון פתיחה שאינו דורש הפעלת כוח לפתיחתה על ידי מי שעובר בה.
כיום מנגנוני הפתיחה מופעלים על ידי מנועים חשמליים.
הפקודה לפתיחת דלת אוטומטית יכולה להינתן במספר אמצעים:
על ידי חיישן המגלה תנועה המתקרבת לדלת.
על ידי חיישן המזהה לחץ כתוצאה מדריכה.
הפעלה ידנית באמצעות מתג/מערכת זיהוי/מרחוק.
פתיחה וסגירה לזמן קצוב, על ידי אלגוריתם בקרה (למשל דלת מעלית)
זיהוי לחץ על הדלת בכיוון הפתיחה (מקובל מאוד בדלתות מסתובבות אוטומטיות)
מעבר למנגנון הפתיחה, על ידי דלתות אוטומטיות ניתן להשיג תכונות שלא תמיד קיימות בדלתות רגילות:
היות שברירת המחדל של הדלת היא מצב סגור, דלת אוטומטית מפרידה ביעילות חללים, ועל ידי כך שומרת על יציבות הטמפרטורה בתוך החלל אליו מובילה הדלת על ידי צימצום מעבר אוויר בין פנים המבנה והסביבה החיצונית, ובכך עשויה גם לחסוך באנרגיה.
אין מגע יד אדם בדלת, מה שמונע ליכלוך (נכון בעיקר לדלתות מזכוכית).
מאותה הסיבה, הקטנה משמעותית של העברת נגיפים - במיוחד באתרים הומי אדם.
נוחות משמעותית בתפעול, למשל כאשר הידיים אינן פנויות, או כאשר הדלת היא לחניון.
יתרונות מסחריים כמו כניסה הנתפשת כמזמינה ו/או יוקרתית.
דלת טלסקופית ניתנת לביצוע רק כדלת אוטומטית.
דלת כזו מכילה מספר כנפות שמקופלות זו בתוך זו (כמו בטלסקופ מתקפל - ומכאן השם).
זהו פתרון טוב לדלת הזזה עבור פתחים צרים מאוד אשר מסיבות טכניות כנף דלת אחת נאלצת לחסום חלק מהפתח - למשל במעליות צרות במיוחד.
דלתות אוטומטיות רבות כוללות חיישנים המונעים מהן להיסגר כל עוד קיים בקו הסגירה חפץ כלשהו.
מערכת זו באה למנוע סגירת דלתות על בני אדם ובעלי חיים.
על מנת למנוע מצב בו דלתות אוטומטיות יישארו במצב סגור בעת הפסקת חשמל, מצוידות חלק מהדלתות בסוללות גיבוי או במנגנון קפיצי שפותח אותן בזמן הפסקת חשמל.
אפשרות נוספת שקיימת היא מנגנון הקרוי "דלת קורסת" - אלו הן דלתות אוטומטיות אשר בעת חירום (למשל מנוסת בהלה) משנות את כיוון פתיחתן ו/או נפתחות בקלות לכיוון המנוסה.
במאה ה-1 לספירה המציא הרון מאלכסנדריה דלת הנפתחת ללא הפעלת כח אדם או בעל חיים.
המנגנון התבסס על חימום מים ליצירת קיטור.
לאחר כמה שעות נבנה לחץ בכלי פליז שגרם לו לשאוב מים לתוך מכלים סמוכים.
מכלים אלה פעלו כמשקולות אשר, באמצעות סדרה של חבלים וגלגלות, היו פותחים את דלתות המקדש בערך בזמן שאנשים היו מגיעים לתפילה.
בשנת 1931, פיתחו המהנדסים הוראס ה.
רובי מחברת ייצור כלי החומרה סטנלי וורקס את הדגם הראשון של דלת אוטומטית המופעלת באמצעות מכשיר אופטי.
על ההמצאה נרשם פטנט, והדלת הראשונה הותקנה במסעדת "וילקוקס פייר" בווסט הייבן, קונטיקט עבור מלצרים שנשאו מזון ומשקאות.
עלות המערכת כולל ההתקנה הייתה 100 דולר.
ב־1954 המציאו די הורטון ולו יואיט את הדלת ההזזה האוטומטית הראשונה, שהופעלה על ידי לחץ דריכה.
בשנת 1960 הם ייסדו את חברת הורטון אוטומטיקס בע"מ אשר הייתה הראשונה להתקין דלתות הזזה אוטומטיות.
דלקת ריאות מרגישות יתר (hypersensitivity pneumonitis), הנקראת גם דלקת נאדיות אלרגית חוצית (extrinsic allergic alveolitis) היא מחלה דלקתית ריאתית הנגרמת מתגובה דלקתית לשאיפת אנטיגנים בנאדיות ובדרכי האוויר הקטנות.
המחלה תוארה לראשונה בשנת 1700 על ידי הרופא האיטלקי ברנרדינו רמציני, שהבחין בתגובה חריפה לאחר חשיפה נשנית לאבק דגן בקרב חקלאים.
לימים תופעה זו נצפתה באופן בלתי תלוי על ידי רופאים נוספים.
שיעור ההימצאות של המחלה אינו ידוע במדויק, והוא משתנה באזורים גאוגרפיים שונים וכתלות בגורם החשיפה.
אנטיגנים רבים עלולים לגרום לדלקת ריאות מרגישות יתר, ומקורם בחיידקים, פטריות, עופות וכימיקלים.
מנגד, נמצא שעישון הוא דווקא גורם מגן מפני פיתוח דלקת ריאות מרגישות יתר.
אנטיגנים נשאפים, שגודלם בדרך כלל פחות מ-5 מיקרון, והם קטנים דיים כדי להגיע לדרכי האוויר הקטנות ולנאדיות, משרים תגובה דלקתית המתווכת בידי מערכת החיסון.
באנשים בריאים תיתכן תגובה דלקתית קלה בנאדיות, שמדוכאת על ידי תאי T רגולטוריים, אך באנשים עם נטייה גנטית, או כתוצאה מחשיפה מתמשכת לאנטיגן זה, עלולה להתפתח דלקת החורגת מגבולות התגובה הדלקתית הקלה.
מערכת החיסון הנרכשת ממלאת את התפקיד העיקרי במחלה, בדגש על תאי T מסייע מסוג TH1, אם כי לתאי T מסייע מסוג TH17 ישנו תפקיד בהתפתחות המחלה.
בנוסף, לזרוע ההומוראלית תפקיד ביצירת נוגדנים מסוג IgG נגד האנטיגנים הנשאפים.
מערכת החיסון המולדת נצפתה כממלאת תפקיד אף היא במחלה, דבר שמוביל בפועל לגיוס נויטרופילים לאזור הדלקת.
המנגנון העיקרי המתווך את המהלך החריף הוא תגובת רגישות יתר מסוג III, בעוד המהלכים התת-חריף והכרוני מתווכים על ידי תגובת רגישות יתר מסוג IV.
מאפיין היסטולוגי נפוץ בדלקת ריאות מרגישות יתר הוא גרנולומות לא גבינתיות, סמוך לדרכי האוויר הקטנות, שאינן מתוחמות היטב.
עוד נצפים תסנינים, לימפוציטריים ברובם, בפיזור כתמי בנאדיות וברקמת החיבור (אינטרסטיציום).
בדלקת כרונית מופיעים שינויים לייפתיים מקומיים, כאשר במחלה מתקדמת הם הופכים להיות נרחבים וחמורים עם מאפייני חלת דבש.
מהלך המחלה משתנה מאדם לאדם, כתלות במאפייני החולים במחלה, באנטיגן הנשאף ובדפוס החשיפה לאנטיגן.
אולם, באופן מסורתי נחלקים המופעים הקליניים לשלוש קבוצות: מחלה חריפה, תת-חריפה וכרונית.
המחלה החריפה מתפתחת תוך מספר שעות מהחשיפה לאנטיגן ובאה לידי ביטוי בקוצר נשימה, מלווה בחום, צמרמורת ותחושה כללית רעה.
בחלוף החשיפה לאנטיגן המחלה חולפת מאליה תוך שעות עד ימים ספורים.
המהלך התת-חריף, הנובע מחשיפה מתמשכת יותר לאנטיגן, מתבטא בהתפתחות הדרגתית של התסמינים תוך מספר שבועות ובדעיכה הדרגתית של התסמינים על פני מספר חודשים לאחר הפסקת החשיפה.
המהלך הכרוני נפרש על פני תקופה ממושכת יותר, ומלבד קוצר הנשימה ההולך וגובר, הוא גם כולל שיעול יבש, תשישות וירידה במשקל.
לעיתים ניתן להבחין גם בהתאלות האצבעות.
זהו מהלך שעלול להיות בלתי הפיך בחלקו, גם עם הפסקת החשיפה לאנטיגן, לאור הלייפת ברקמת הריאה.